يا حلو تحت التوته

يا حلو تحت التوته  اغنيه مصريه الفها حيرم الغمراوى و لحنها محمد حسن و غنتها نازك

 كلمات 
 يا حلو تحت التوته بحرى البلد بشويه
 كانت لينا حدوته تشهد عليك و عليا
 امانه فوت ع التوته تحكى لك الحدوته
 اولها كان يا مكان قبل الوجود بزمان
 من الازل بروحين قابل الحياه اليفين
 و لسعدهم الاتنين جم للحياه جارين
 ع الحب فتحو العين وف يوم يساوى سنين
 اتعاهدو عهد متين في ضل توته بعيد
 بين النخيل و النيل و كان لليوم دا عيد
 و الجو هادى جميل و الايد حكت للايد
 عن حب شرحه طويل و جينا للحدوته
 يا حلو تحت التوته
 و فات سنين و سنين و اتفرقو الجارين
 راح كل جار فى مكان واحد نسي وارتاح
 و التانى عاش فى جراح عهده عليه ماهان
 كل اللى راح عايشاه عمرى ما هانساه
 وللا اقول ياريت ماكان وقول ف يوم هيعود
  وتفكره الايام يلقا الوفا موجود
 و يحقق الاحلام ويعود لوجودى وجود
 و اعوض الالام وترجع الحدوته
 يا حلو تحت التوته
 ياللى معاك الروح تبعاك منين ما تروح
 وفكرى عايش فيك يا هلترا هاشوفك
 وللا البعاد هيطول و مسيرى تانى الاقيك
 ياللى معاك الروح دايمن مكان ماتروح
 احلف لروحي بيك عمري ما هنسا وعود
 و اذا شبابى راح قلبى و عقلى معاك
 سارحين مسا و صباح ليا امل وياك
 ترجع لنا الافراح و نكمل الحدوته
 يا حلو تحت التوته

تصنيف:اغانى باللغه المصريه
تصنيف:اغانى مصريه
تصنيف:كلمات اغانى